钦定古今图书集成/明伦汇编/氏族典/第266卷 > 王著
## 钦定古今图书集成/明伦汇编/氏族典/第266卷 > 王著

按《宋史王著传》，“著字成象，单州单父人。性豁达，无城
府，幼能属文。汉乾祐中，举进士。周广顺中，世宗镇澶
州，辟观察支使。随世宗入朝，迁殿中丞。即位，拜度支
员外郎。显德三年，充翰林学士。六年，丁家艰，起复。恭
帝嗣位，加金部郎中，知制诰。宋初，加中书舍人。建隆
二年，知贡举。四年春，宿直禁中，被酒，发倒垂被面，夜”
扣滋德殿门求见，帝怒，发其醉宿娼家之过，黜为比
部员外郎。乾德初，改兵部员外郎。二年，复知制诰，数
月，加史馆修撰、判馆事。三年，就转户部郎中。六年，复
为翰林学士，加兵部郎中，再知贡举。开宝二年冬，暴
卒。著少有俊才，善与人交，好延誉后进，当世士大夫
称之。